ไม่ต้องรีบ
&nbsp;
19 ส.ค. 2554

ตลาดหุ้นวันที่ 20 เม.ย. ยังไม่มีสัญญาณที่ดีต่อการลงทุนในตลาดหุ้น แต่การที่ต่างชาติกลับมาซื้อหุ้นไทยอาจสร้างจิตวิทยาการลงทุนได้บ้าง
นายกวี ชูกิจเกษม ผู้ช่วยกรรมการผู้จัดการ บล.กสิกรไทย กล่าวถึงตลาดหุ้นวันนี้ว่า หากนักลงทุนต่างชาติยังขายต่อเนื่อง ดัชนีหุ้นคงแกว่งตัวในทิศทางขาลง แต่ระหว่างทางอาจมีแรงเข้ามาเก็งกำไรของนักลงทุนรายย่อยเป็นระยะ คาดเคลื่อนไหวภายในกรอบแนวรับ 716 จุด แนวต้านที่ระดับ 730 จุด 
ด้านกรณีของฟิทช์ เรทติ้งส์ได้มีการประกาศปรับลดแนวโน้มความน่าเชื่อถือของตราสารหนี้ระยะยาว สกุลเงินบาท เป็นเชิงลบจากเดิมมีเสถียรภาพ แต่คงอันดับเครดิตที่ A นั้น ประเมินว่าเป็นเพียงการปรับตาม มูดีส์และ S&amp;P ที่ได้มีการปรับลดมุมมองก่อนหน้านี้ ไม่ใช่ปรับตัวอันดับเครดิตแต่อย่างใด 
อย่างไรก็ตาม สิ่งที่นักลงทุนกังวลและจับตาคือผลของความขัดแย้งจะกระทบจนทำให้สถาบันจัดอันดับจะมีการปรับลดอันดับเครดิตหรือไม่ ซึ่งคงจะส่งผลต่อตลาดหุ้น
ด้านธนาคารเกียรตินาคิน (KK) ประกาศผลการดำเนินงานไตรมาสแรกกำไรสุทธิ 818 ล้านบาท กำไรต่อหุ้น 1.56 บาท เพิ่มขึ้น 116%จากช่วงเดียวกันของปีก่อน ธนาคารทิสโก้ กำไรสุทธิ 712 ล้านบาท กำไรต่อหุ้น 0.98 บาท เพิ่มขึ้น 57%
สำหรับหุ้นวันที่ 19 เม.ย. ดัชนียืนอยู่ในแดนลบตลอดทั้งวัน มีความผันผวนสูง ตามกระแสข่าวที่เข้ามาในแต่ละช่วงเวลาทั้งการยุบสภา การขอเข้าเฝ้าในหลวง แต่ท้ายที่สุดไม่มีความคืบหน้าใดๆ จนมาปิดตลาดที่ระดับ 726.29 จุด ลดลง 9.87 จุด หรือ 1.34% มูลค่าการซื้อขาย 27,683 ล้านบาท 
นักลงทุนต่างชาติกลับมาซื้อสุทธิ 1,384 ล้านบาท สถาบันขายสุทธิ 545 ล้านบาท บัญชีบล.ขายสุทธิ 578 ล้านบาท และรายย่อย ขายสุทธิ 261 ล้านบาท